
1.0 Uvod 


Novi ekonomski i politički uvjeti koji su se ubrzano razvijali u 
posljednjih dvadeset godina i koji su duboko mijenjali odnose moči 
medu društvenim akterima i sustavima, posredno ili neposredno utjecali 
su na promjene u svim sferama društva, pa i u kulturnom sektoru. Iako 
manifestni procesi privatizacije, komercijalizacije te jačanje i razvoj neo- 
visnosti civilnog sektora nisu raskinuli tradicionalnu vezu između države 
i kulture, ipak su je duboko uzdrmali i oslabili (KATUNARIĆ, 2004.). Neki 
autori ove pomake nazivaju transformacijom države socijalne sigurnosti 
(welfare state) u državu otvorenih mogućnosti (enabling state) (ILCZUK, 
2001.), pri čemu ocrtavaju i temeljne premise novih pristupa koje karak- 
teriziraju: decentralizaciju odlučivanja, bujanje posredničkih tijela sred- 
njeg dometa u odlučivanju, veću ulogu stručnjaka, uključivanje javnosti, 
diversifikaciju kulturne ponude koja nastoji zadovoljiti sve socijalne gru- 
peidr. (ILCZUK, 2001.; KATUNARIĆ, 2004.). Sve češće se naglašava potre- 
ba za razvojem kreativnosti i kulturnih inovacija, te se nastoje razviti 
novi mehanizmi koji bi spriječili kulturno zatvaranje i omogućili kultur- 
nu razmjenu preko transnacionalnih mreža. Zagovaraju se partnerstva 
javnog, poslovnog i civilnog sektora (CLICHE AT AL., 2002.), a prolifera- 
cija studija o kulturnom menadžmentu i mnogobrojnost akcijskih plano- 
va, evaluacijskih studija i različitih izvještaja o novim "okvirima djelova- 
nja" samo zrcale konstantnu potrebu za skeniranjem terena i prilagođa- 
vanjem novim okolnostima. 

U ponešto dubljem zahvatu, a kao rezultat širih političkih, ekonom- 
skih i tehnoloških promjena, otkriva se nova društvena konfigu- 
racija u kojoj sama kulturna produkcija postaje djelatna sila u razvoju 
lokalne ekonomije, koja se sve više oslanja na procese simboličke ma- 
nipulacije. Ekonomski i politički sektori sve više koriste kulturnu 
produkciju za vlastite ciljeve, ali i organski ugrađuju dinamiku kul- 
turne kreativnosti u vlastiti sustav. Na taj način kultura postaje znača- 
jan resurs unutar ekonomske i političke sfere, što proizvodi kvalitativ- 
no novi društveni poredak "društva kulture" (MORATO, 2003.). Unutar 
ovog poretka autonomija i autoritet kulturnog sektora i umjetnika u ve- 
likoj je mjeri smanjena, dok je posredni utjecaj na ostale sustave pove- 
ćan. S druge pak strane, u takvom je sklopu dinamika kulturnog stvar- 
anja izrazito ovisna o povezanosti kulturnih aktera s procesima u dru- 
gim sferama, a naročito u ekonomiji. Ovi su procesi doveli u pitanje ne 
samo granice područja kulturnog sektora, nego i druge tradicionalne 
koncepte na kojima su počivali prijašnji pristupi u kulturnim politika- 
ma: individualno autorstvo, originalnost, vlasništvo, javni interes, tra- 
dicionalni (institucionalni) sustav obrazovanja te sam koncept umjet- 
nika, koji sve češće preuzima i uloge menadžera, obrtnika, marketin- 
škog stručnjaka i poduzetnika. 


Pored brisanja vanjskih granica, sve šira primjena novih tehno- 
logija pridonijela je i rušenju granica unutar kulturnog sektora, to jest 
prijašnjih čvrstih podjela na tradicionalna polja djelovanja, spajajući 
kulturna polja kroz suradničke projekte, ali i omogućujući razvoj posve 
novim područjima, poput umjetnosti novih medija. Kao nusprodukt 
razvoja novih tehnologija, kao i stvaranja kratkoročnih partnerstava, 
sve su brojnije ad hoc kulturne aktivnosti, koje obogaćuju kulturni ži- 
vot zajednica, ali i povratno utječu na diversifikaciju i fluidnost cjelo- 
kupnog "tržišta" kulture i šireg okružja koje se neprestano mijenja, uvi- 
jek nudeći nove proizvode (GREFFE, 2004.). Kao posljedica toga pretpo- 
stavlja se da današnji djelatnik u kulturi u najkraćim crtama obuhvaća 
karakteristike koje naizgled imaju više zajedničkog sa slikom burzov- 
nog mešetara, nego sa stereotipom boema, smušenjaka i samotnjaka. 
Današnji akter u kulturnom sektoru ima 25-30 godina starosti, 
posjeduje više različitih vještina, posjeduje fleksibilnost, u pravilu je 
sama|c, ima neovisnost i mobilnost. lako se uključuje u različite pro- 
jekte, drugačije upravlja vremenom, gaji drugačiji odnos prema plaće- 
nom i neplaćenom radu, obrazovne mogućnosti ne vezuje za tradici- 
onalne stupnjeve obrazovanja te daje naglasak na projektnu orijentaciju 
(CLICHE AT EL., 2002.). 

Promjene u ekonomskom sustavu, novi društveno-politički okviri i 
tehnološke promjene rezultirali su ne samo otvaranjem novih kul- 
turnih područja i novom slikom kulturnog radnika, već i novim in- 
stitucionalnim formama. Premda vlada uvriježeno mišljenje da su in- 
formacijske tehnologije učinile ljude neovisnima o prostornoj lokaciji, 
stvarnost nam govori da su ovi novi akteri koncentrirani u većim gra- 
dovima, gdje se lakše nalaze suradnici sa specifičnim vještinama, gdje 
je veća koncentracija projekata koji se izmjenjuju u kratkim periodima 
i gdje se lakše pronalaze nadomjesni poslovi u komercijalnom sektoru 
(GREFFE, 2004.). Ova je koncentracija u prostoru ipak samo opipljiva 
slika koja dodatno ističe današnju nužnost povezivanja različitih speci- 
jaliziranih vještina i znanja. Sukladno tome, trend umrežavanja i 
stvaranja kolektiva i platformi donosi nove, fleksibilnije institucional- 
ne forme koje se nameću kao adekvatan odgovor na zahtjeve tekućeg 
okruženja. 

Ovakvi se trendovi mogu prepoznati i u Hrvatskoj, zbog čega je 
Savez udruga Klubtura 2005. godine odlučio provesti istraživanje kojim 
bi se skenirala situacija u nezavisnom kulturnom sektoru u Hrvatskoj i 
kojim bi se počeli pratiti trendovi promjena, te ustanovili današnji ka- 
paciteti organizacija za prilagođavanje novim uvjetima rada u kulturi. 


2.0 Ciljevi istraživanja 


Ideja o istraživanju i skeniranju situacije u području nezavisnog 
kulturnog sektora u Hrvatskoj proizlazi iz več unaprijed 
definiranih potreba za istraživanjima u kulturi, koje su iska- 
zane na nekoliko različitih razina. Na nadnacionalnoj razini ističu se 
potrebe za produbljenjem istraživačkih napora u nekoliko smjerova: 
utjecaj poslovnog sektora, utjecaj novih tehnologija, istraživanja har- 
moniziranih okvira rada fondacija, istraživanja o ulozi obrazovnog sus- 
tava, te opčenito rad na empirijskim studijama o uvjetima rada nezavis- 
nih autora, kao i trajno i nezavisno pračenje situacije različitih grupa 
umjetnika u promjenjivim uvjetima tržišta i javnih potpora (CLICHE 
ET AL., 2002.). Na nacionalnoj, kao i na lokalnim razinama, takoder se 
neprestano iskazuje potreba za čvrstim podacima kroz izradu stra- 
teških dokumenata i kratkoročnih planova djelovanja. U Hrvatskoj je 
ova potreba tolika da su čak i sami akteri u kulturi napravili otklon od 
partikularnih zahtjeva spram tijela javne uprave, te artikulirali zahtjeve 
od opčeg javnog interesa spram kreatora javnih politika. Izravne 
produkte ovih inicijativa čine primjerice studija Prilozi kulturnoj 
strategiji Rijeke, izradena od strane riječke organizacije Drugo more i 
deklaracija Nezavisna kultura i mladi u razvoju grada Zagreba, donese- 
na nakon niza javnih i stručnih rasprava sredinom 2005. godine. 

Imajuči stoga u vidu da su se potrebe za istraživanjima i pračenjem 
promjena u nezavisnom kulturnom sektoru, kao najfleksibilnijem dije- 
lu područja djelovanja u kulturi, jasno prepoznale na svim razinama 
(od kreatora kulturnih politika do samih kulturnih djelatnika), začudu- 
juča je činjenica odsustva ne samo istraživanja sinergijskog karaktera 
(primjerice komparativna istraživanja), nego i istraživanja na razini os- 
novnih statističkih pokazatelja. Nepostojanje sustavnih podata- 
ka o nezavisnom kulturnom sektoru ima dalekosežne posljedice 
za cijeli sektor, od kojih je najznačajnija nemogučnost kreiranja dug- 
oročnih strategija, koje bi bile u skladu s trenutnim stanjem na terenu i 
koje bi uzimale u obzir dominantne trendove promjena. Dijalog izme- 
du kulturnih aktera i kreatora kulturnih politika unaprijed je onemo- 
gučen ili sveden na stanje koje karakterizira medusobno nerazumijeva- 
nje i optuživanje, a polarizacija kulturnog sektora na prostor javnih 
ustanova i nezavisnog kulturnog sektora, učvrščena. 


Prema tome, cilj ovog istraživanja bio je ponuditi stabilno tlo, 
temeljeno na empirijskim podacima, za djelovanje različitih aktera u 
nezavisnom kulturnom sektoru, o kojem se inače vrlo malo zna. Neko- 
liko područja istraživanja bila su nam od primarnog interesa: osnov- 
ne karakteristike organizacija u nezavisnom kulturnom sektoru, orga- 
nizacijski resursi, te suradničke prakse. 

Istraživanje je u prolječe 2006. godine provedeno on-line anketnim 
upitnikom na 37 organizacija članica mreže Clubture. Anketni je upit- 
nik kreirao istraživački tim koji su činili Kruno Kardov (Odsjek za so- 
ciologiju Filozofskog fakulteta u Zagrebu i Multimedijalni institut), 
Ivana Pavič (Multimedijalni institut) i Emina Višnič (SU Klubtu- 
ra). Premda je prvotno bilo zamišljeno da se istraživanje provede na 
uzorku organizacija cijele nezavisne kulturne scene u Hrvatskoj, ubrzo 
je postalo jasno da tako nešto u Hrvatskoj još neko vrijeme neče biti 
moguće. Naime, tijekom pripreme i provedbe istraživanja, koje je uk- 
ljučivalo i intervjue s kreatorima lokalnih kulturnih politika, došli smo 
do zaključka da ne samo da tijela lokalne i državne uprave ne vode evi- 
denciju o organizacijama koje se javljaju na natječaje, ili, opčenitije, 
koje su aktivne u njihovim lokalnim zajednicama, nego da lokalni nad- 
ležni uredi često nemaju niti sustavnu evidenciju o organizacijama ko- 
jima su davale financijsku potporu ili pak da se financijska potpora čes- 
to daje bez javnih natječaja. Bez čvrstih evidencijskih popisa nije bilo 
moguće napraviti reprezentativan uzorak na državnoj razini te se is- 
traživanje provelo na organizacijama okupljenima oko mreže 
Clubture. To znači da i rezultati ovog istraživanja reprezentiraju 
mrežu Clubture, čak i usprkos pretpostavci da su to organizacije koje 
čine čvrstu jezgru nezavisne kulturne scene. U pitanju su, naime, or- 
ganizacije koje imaju dovoljno čvrstu strukturu koja im donekle omo- 
gučuje stabilnost i dugoročnost djelovanja, koje su neprofitne i neo- 
visne o komercijalnom i državnom sektoru, koje su formalno registri- 
rane, koje okupljaju više članova (nisu poduhvati pojedinca), te kojima 
je fokus interesa i aktivnog djelovanja smješten u području kulture i 
umjetnosti. 


3.0 Osnovni rezultati 
istraživanja 


3.1 Profil organizacija 


PROSTORNA DISTRIBUCIJA I RAZINE DJELOVANJA 

Največa prostorna koncentracija nezavisnih organizacija smještena 
je u gradu Zagrebu, no, ukoliko se promatra prostorni razmještaj po 
principu centra i periferije, dolazi se do podatka da organizacije sa 
sjedištem u Zagrebu čine tek 29,7% naspram 70,3% organizacija čija 
su sjedišta u drugim hrvatskim regijama i gradovima. Ovaj podatak do- 
biva svoju punu važnost tek kada se uzme u obzir rezultat istraživanja 
koji nam kazuje da su organizacije opčenito orijentirane na niže razine 
djelovanja. Tako ih čak 96,4% ocjenjuje da na lokalnoj razini djeluju 
često i izrazito često, dok samo 5,4% na lokalnoj razini djeluje povre- 
meno. Nije zabilježena niti jedna organizacija koja ne djeluje u svom 
neposrednom okruženju. Nakon lokalne slijedi subnacionalna regional- 
na razina, na kojoj učestalo djeluje 45,9%, dok na nacionalnoj i medu- 
narodnoj razini djeluje podjednak broj organizacija (njih 37,8%). Ipak, 
zanimljiv je podatak da njih 29,7% nikada ili rijetko djeluju na nacional- 
noj razini, odnosno 37,8% rijetko ili nikada djeluju na medunarodnoj. 

Ovakva primarna orijentiranost na djelovanje u vlastitim 
gradovima i županijama ostavlja ohrabrujuči dojam na perspek- 
tive ravnomjernog kulturnog razvoja različitih hrvatskih regija, ali i 
upozorava na važnost i nužnost razvijanja mehanizama javnih potpora 
od strane tijela lokalne uprave i to prvenstveno ureda zaduženih za kul- 
turu. Ovako profilirane organizacije s vremenom če nesumnjivo najviše 
očekivati upravo od lokalnih izvora financiranja. 


STAROST I ORGANIZACIJSKO ULAGANJE 

Organizacije nezavisne kulturne scene okupljene oko Clubture 
mreže izrazito su mlade. Prije 1990. godine počelo ih je djelovati tek 
8,1%, njih 28,7% je s djelovanjem započelo tijekom go-ih, a največi broj 
organizacija ima manje od četiri godine djelovanja (čak njih 62,2% 
počelo je djelovati u periodu izmedu 2000. i 2004. godine). Bez dodat- 
nih istraživanja teško je davati konačne zaključke vezane uz ovakvu 
“starosnu” strukturu, koja može biti i specifičnost scene okupljene oko 
Klubture (npr. u smislu da takav vid mrežne suradnje zanima prven- 
stveno mlade organizacije ili pak u smislu da je sama mrežna suradnja 
imala pozitivan utjecaj na osnivanje novih inicijativa i stvaranje pozi- 
tivnog "poduzetničkog" ozračja u nezavisnoj kulturnoj sferi). 

Vezano uz dosadašnje relativno kratko djelovanje organizacija javlja 
se nekoliko dodatnih pitanja koja su važna za cijeli sektor, a naročito za 
mrežu Clubture. To su jasna profiliranost i stabilnost organizacije s 
obzirom na resurse, kao i orijentiranost na budučnost te sposobnost i 

spremnost na dugoročno planiranje. Za potrebe ovog izvještaja može se 
izdvojiti pitanje kojim smo pokušali mjeriti orijentiranost na 
dugoročno djelovanje, kao i organizacijsku kulturu. Tako, na pri- 
mjer, trenutno važeči strateški plan ima tek 43,2% organizacija, dok se 
njih 56,8% nije posvetilo strateškom planiranju. Od onih pak organizac- 
ija koje imaju izraden strateški plan, njih 43,8% izradilo ga je u sklopu 
svog redovitog poslovanja, kod jednakog je broja strateški plan nastao 
kao rezultat treninga ili konzultacija s vanjskim stručnjacima, dok je 
tek kod njih 12,5% nastao kao uvjet donatora. Niska razina organizaci- 
jske kulture vidi se kod ulaganja u ljudske resurse, pa tako 78,4% orga- 
nizacija ne predvida u godišnjem budžetu organizacije posebna finan- 
cijska sredstva za edukaciju ključnih ljudi iz menadžmenta (za potrebe 
ovog istraživanja definiranog kao: svi voditelji projekata i programa). 


Prezentacija organizacije 


BROJ ORGANIZACIJA 


PREZENTACIJA (SAME) ORGANIZACIJE PREMA VANJSKIM AKTERIMA 
Jedno od pitanja, takoder iz područja organizacijske kulture i jača- 
nja vlastite organizacije, ticalo se načina prezentacije vanjskome svi- 
jetu. U svrhu predstavljanja same organizacije, najviše organizacija 
koristi se internetskim resursima (89,2%) i individualnim kontaktima 
(83,2%), a potom slijede prezentacije putem promotivnih materijala, 
programa i projekata (75,7%), medija (73%) i web stranica organizacije 
(70,3%). Kako se može primijetiti, ove su vrste predstavljanja u pravilu 
slučajne, ograničene (npr. kroz individualne kontakte), pasivne ili us- 
putne (npr. kroz projekte i programe). Predstavljanje primarno vlastite 
organizacije (sa svim svojim aktivnostima, ljudima, resursima, ciljevi- 


ma, itd.), koristi najmanji broj organizacija i to preko tiskanih promo- 
tivnih materijala njih 45,9%, a putem organiziranih multimedijalnih 
prezentacija njih 27%. 


3.2 Resursi 


Jedan od temeljnih preduvjeta za stabilnost organizacije i moguč- 
nost dugoročnog planiranja jesu osigurani temeljni resursi, poput 
financijskih, tehničkih, prostornih i ljudskih resursa. Buduči da su or- 
ganizacije nezavisne kulturne scene prvenstveno projektno i program- 
ski orijentirane, iznimnu važnost imaju institucionalne potpore 
koje organizacijama omogučuju kontinuitet u djelovanju i minimalnu 
neovisnost u odnosu na moguče nagle promjene u prioritetima fonda- 
cija i tržišnim diskontinuitetima. U organizacijama obuhvačenima is- 
traživanjem, njih 59,5% nije dobilo financijsku institucionalnu potporu 
u posljednje dvije godine (2004. i 2005. godini), dok ih je tek 40,5% 
imalo takvu potporu. 

Ako obratimo pažnju na prostorne resurse koji su poput pret- 
hodnog u velikoj mjeri izvan izravnog utjecaja same organizacije, tj. ne 
mogu ga same stvoriti kao što je to slučaj s ljudskim resursima, može 
se zaključiti da se organizacije nezavisne kulturne scene mreže Club- 
ture nalaze u relativno nepovoljnom položaju. Ipak, za poboljšanje na 
tom planu nije potrebno uložiti iznimno veliku energiju. Naime, večina 
organizacija ima stalni prostor koji koristi (75,7%), od čega je samo jed- 
na organizacija vlasnik vlastitog prostora. Ostale organizacije svoj stal- 
ni prostor unajmljuju (27%) ili ga koriste bez novčane naknade (40,5%), 
dok se njih 5,4% nalazi u nerazriješenom položaju. Vlasnici prostora 
koje organizacije koriste najčešče su gradovi (u 32,4% slučajeva) ili 
pravne osobe (u 13,5% slučajeva), dok je kod 10,8% organizacija vlasnik 
prostora fizička osoba, odnosno vlasnička struktura nije razriješena 
(10,8%). Izrazito nepovoljan status organizacija u odnosu na prostorne 
resurse proizlazi i iz činjenice da kod čak 48,6% organizacija ugovor o 
najmu nije sklopljen, što ima vrlo jasne implikacije na dugoročno or- 
ganizacijsko planiranje. Tek je kod 24,3% organizacija ugovor sklopljen 
na duže od tri godine, a kod 13,5% od jedne do tri godine. 

Razlozi suradnje K 
razmjena relevantnih informacija i kontakata 4,43 
osmišljavanje i organizacija događanja 4,43 
povećanje javne vidljivosti i prisutnosti u medijima 4,19 
širenje područja djelovanja 4,16 
stjecanje novih znanja i vještina od drugih organizacija 4,16 


prenošenje stečenih znanja i vještina drugim organizacijama 4,11 


promocija aktivnosti 4,03 
pristup pojedincima (umjetnicima, stručnjacima...) 3,89 
osiguravanje logističke podrške 3,81 
pristup lokalnoj zajednici 3,78 


osiguravanje legitimnosti kod donatora te u stručnim i 


profesionalnim krugovima 3,76 
savjetovanje u kreiranju programa 3,76 
zajedničko prikupljanje financijskih sredstava 3,65 
dijeljenje financijskih sredstava, osoblja, opreme 3,62 
dijeljenje prezentacijskog prostora 3,57 
uvjet donatora 2,81 
pridobivanje političke podrške 2,76 
dijeljenje uredskog prostora 2,70 


3.3 Suradnja 


S obzirom na to da je uzorak obuhvatio organizacije okupljene oko 
suradničke mreže Clubture, sve su one imale iskustva u surad- 
ničkim projektima. Suradnja je najčešče ostvarivana unutar vlastitog 
sektora: 59,46% organizacija izrazito često suraduje s ostalim nevladinim 
organizacijama u kulturi. Uz pojedince - umjetnike i stručnjake, česti su 
partneri u suradničkim projektima nevladine organizacije, čija primarna 
djelatnost nije vezana uz kulturu i s njima suraduje barem povremeno 
preko 80% organizacija. Večina organizacija ima iskustva u izravnoj su- 
radnji s tijelima regionalne (62,17%) i gradske (86,49%) uprave. Suradnje 
se daleko rjede odvijaju medu organizacijama i tijelima državne uprave, 
pa gotovo 40% organizacija nikada nije ostvarilo nikakvu suradnju s 
Ministarstvom kulture i ostalim tijelima državne uprave. 

O lokalnom karakteru organizacija svjedoči i prostorna distribuira- 
nost subjekata suradnje: prednjače suradnje medu organizacijama i us- 
tanovama iz istog grada, dok su najrjede one s partnerima iz prekooce- 
anskih zemalja. 


SURADNJA S LOKALNOM I REGIONALNOM UPRAVOM 

Organizacije su s lokalnom i regionalnom upravom suradivale na 
pitanjima razvoja ukupne kulturne politike grada ili županije (40,5%), 
razvoja nezavisne kulture (37,8%), razvoja suradnje civilnog i javnog 
sektora (35,1%), te na konkretnim gradskim ili županijskim kulturnim 
manifestacijama (37,8%). Značajno je rjede bila realizirana suradnja u 
partnerskom osmišljavanju i provodenju projekata (18,9%), te u krei- 
ranju Regionalnih operativnih planova (16,2%). 

Večina organizacija ima iskustva u izravnoj suradnji s tijelima lokal- 
ne/regionalne uprave (62,2%), no predstavnici tih organizacija u 43,5% 
slučajeva smatraju da je do suradnje došlo tek uslijed zagovaračkih napo- 
ra i prethodnog javnog pritiska od strane samih organizacija, iako ih 
47,8% tvrdi da su na suradnju bili pozivani izravno od strane lokalnih 
vlasti. Unatoč tome što uspješnost realizacije partnerstva prvenstveno 
ovisi o angažmanu samih organizacija, one suradnju s lokalnom upra- 
vom uglavnom ocjenjuju pozitivno, te ih velika večina (79,9%) smatra da 
je suradnja urodila "konkretnim i za njih povoljnim rezultatima". Ipak, 
akteri nezavisne kulture nalaze otežavajuče okolnosti u samim predu- 
vjetima za ostvarivanje suradnje, buduči da predstavnike lokalnih i re- 
gionalnih vlasti koji su zaduženi za kulturu smatraju nedovoljno upozna- 
tima s radom nezavisnog kulturnog sektora i zatvorenima za suradnju 
(45,9%), a njihov rad izuzetno politički uvjetovanim (48,6%). 

S obzirom na činjenicu da je profil organizacija takav da su prven- 
stveno orijentirane na djelovanje na lokalnoj razini, ohrabrujuči je po- 
datak da su organizacije nezavisne kulture u večini slučajeva prepo- 
znate kao partneri lokalnim upravnim tijelima u kulturi. Medutim, 
veči angažman lokalne uprave tc bolje poznavanje i razumijeva- 
nje kulturne produkcije i uvjeta rada nezavisne kulturne scene s jedne 
strane, tejačanje kapaciteta samih organizacija s druge, čine se 
kao ključni elementi na kojima je potrebno raditi u sljedečem razdoblju 
kako bi suradnja medu sektorima u kulturnom polju postala 
uspješnija, održivija i dugoročnija. 


SURADNJA S JAVNIM USTANOVAMA 

Iako često smatraju da bi, kad bi kulturne ustanove bile otvorenije 
za suradnju, njihova organizacija mogla razviti mnogobrojnije i raz- 
novrsnije programe (62,1%), predstavnici nezavisne kulturne scene 
javne kulturne ustanove najčešće ne smatraju previše tradicionalno ori- 
jentiranima (67,6%), a neki od njih (29,7%) suradnju s njima vide kao 
ključnu za razvoj nezavisne kulturne scene. Kakvi su mogući stvarni 
efekti ovog tipa suradnje u smislu ekonomičnijeg upravljanja prven- 
stveno prostornim resursima, razmjene znanja i iskustava, razvoja 
novih publika i izravnijeg pristupa lokalnoj zajednici, te razvoja novih 
oblika rada i upravljanja, tek treba istražiti. Takvo se istraživanje čini 
osobito značajnim u smislu izgradnje lokalnih strategija kulturnog raz- 
vitka, ali i proaktivnog djelovanja u transformacijskim procesima 
ukupnog kulturnog sustava u Hrvatskoj. 


SURADNJA UNUTAR SEKTORA NEZAVISNE KULTURE 

Suradnja s drugim organizacijama unutar nezavisnog kulturnog 
sektora najčešće je vezana uz zajedničke programe i projekte, te 
uz zajedničko korištenje prostora, dok je najmanje zastupljena surad- 
nja vezana uz financijske resurse. 

Organizacije se o potencijalnim partnerima najčešće informiraju 
putem individualnih kontakata (83,8%) i putem Interneta (78,4%), dok 
su u drugom planu preporuke donatora (8,1%) i organizirane multime- 
dijalne prezentacije (8,1%). Pri tome kao motivaciju za ostvarivanje 
suradnje najčešće navode razmjenu relevantnih informacija i kontakata 
(100%), osmišljavanje i organizaciju događanja (91,89%), dok je “priti- 
sak" (uvjet donatora) (32,4%) ili “nužda” (dijeljenje uredskog prostora) 
(24,3%) ono što najmanje motivira na suradnju. 

Organizacije se u različitim fazama projektnog ciklusa 
uključuju u suradnje. Jedna trećina (35,1%) organizacija odgovorilo je 
da često ili izrazito često osmišljava projekte i planira aktivnosti u 
suradnji s partnerskim organizacijama. U kasnijim fazama projekta 
povremeno se uključivalo 32,4% organizacija. Izrazito se rijetko (5,4%) 
događalo da su organizacije sudjelovale u projektu isključivo kao puki 
izvršitelj aktivnosti projekata druge organizacije. Također, organizacije 
su relativno rijetko zajedno prikupljale sredstva za njihovu provedbu 
(10,8% često, 8,1% izrazito često). Organizacije su povremeno (51,4%) 
sudjelovale u projektima, pružajući određeni servis ili uslugu drugim 
organizacijama, dok su takve tipove suradnje znatno rjeđe koristile 
(13,5% često, 2,7% izrazito često). Kako bi se ovi pokazatelji mogli inter- 
pretirati na relevantan način, valjalo bi podrobnije istražiti čimbenike 
koji proizlaze iz okvira u kojem nezavisna kultura djeluje, kao što su 
uvjeti donatora, mogućnosti postizanja boljih financijskih rezultata, ili 
pak one koji su vezani uz povjerenje i postojeće odnose među kulturn- 
im akterima. Također, valjalo bi ispitati u kojoj se mjeri suradnja ostva- 
ruje među nejednako razvijenim organizacijama te koliko je suradnja 
obilježena potrebom za kreativnim dijeljenjem znanja i uključivanjem 
u projekte. 

O kvaliteti suradnje, kao i o potrebi i tendenciji dugoročnog 
održavanja uspostavljenih partnerstava, govori podatak da su 
se suradnje među organizacijama ponavljale često (43,3%) i izrazito čes- 
to (16,2%). Ovakvi su rezultati i očekivani, budući da uspostavljanje 
suradnje u smislu punopravnog partnerstva zahtijeva za ovaj sektor 
značajna ulaganja resursa (prvenstveno ljudskih), kao i investiranje u 
zahtjevan proces izgradnje međusobnog povjerenja. 

Veliki broj suradničkih projekata i podatak o njihovom ponavljanju 
ipak ne svjedoče o značajnijoj formalizaciji suradničkih praksi. Podaci 
pokazuju da su unutarsektorske suradnje često neformalne 
prirode: gotovo jedna trećina ispitanika potvrdila je da su one nikada 
ili rijetko definirane u pisanom obliku. O nedostatku prakse koja bi 
vodila institucionalizaciji i podizanju kvalitete u suradnji unutar sekto- 
ra govori i podatak da je izuzetno rijetko provođena zajednička evalu- 


acija uspješnosti zajedničkih projekata/programa, a nikada (40,5%) ili 
gotovo nikada (16,2%) evaluacija samog procesa suradnje. Ovi podaci 
mogu imati dvojako značenje. S jedne strane, oni mogu biti rezultat ne- 
dovoljne razvijenosti organizacijske kulture, neosvještenosti ili nepri- 
davanja važnosti strukturiranoj evaluaciji, na temelju koje bi se una- 
prjedivao organizacijski rad (a onda i suradnički projekti). S druge 
strane, temeljni je uzrok moguće pronaći u činjenici da nezavisne kul- 
turne organizacije djeluju u izrazito nestabilnim uvjetima, tj. u “turbu- 
lentnim okolnostima" (Dragičević Šešić, Dragojević, 2005.), zbog kojih 
su one u gotovo permanentnoj situaciji "preživljavanja". Takva situaci- 
ja, naime, prisiljava kulturne aktere da visoko na ljestvici prioriteta 
postavljaju prikupljanje sredstava i implementaciju projekata, a da se 
faza pomnog istraživanja potreba, kao i faza evaluacije doživljavaju kao 
svojevrsni (ne prijeko potrebni) luksuz. 


Razlozi suradnje - prvih 5 


razmjena relevantnih 
informacija i kontakata 


osmišljavanje i organizacija 
dogadanja 


povečanje javne vidljivosti i 
prisutnosti u medijima 


širenje područja djelovanja 


stjecanje novih znanja i 
vještina od drugih organizacija 

I STANDARDNA DEVIJACIJA 


Razlozi suradnje - zadnjih 5 


dijeljenje uredskog prostora 


pridobivanje političke podrške 


uvjet donatora 

prostora 


dijeljenje financijskih 
sredstava, osoblja, opreme SPESI] 

78,4% ispitanih organizacija članice su barem jedne formalne 
suradničke mreZe/saveza, od kojih je 100% uključeno u suradničku 
mrežu Clubture. 29,7% organizacija uz Clubture pripada barem još jed- 
noj mreži, a njih 18,9% sudjeluje u radu tri ili više mreža. Druga najčeš- 
će spominjana je Mreža mladih Hrvatske, unutar koje djeluje 13,5% 
ispitanih organizacija. Činjenica da obje spomenute mreže djeluju na 
nacionalnoj razini pridonosi visokoj zastupljenosti nacionalnih mreža. 
Zanimljiv je, međutim, podatak da mali udio organizacija sudjeluje u 
radu regionalnih (5,4%), europskih (5,4%) i globalnih (8,1%) mreža. 

U 43,5% slučajeva organizacije su sudjelovale u osnivanju saveza, a 
u gotovo su istom postotku (41,3%) uključene u upravljanje savezom. 
Osim što sudjeluju u upravljačkim strukturama, organizacije su izrazi- 
to aktivne u mrežama i savezima, pa tako u 73,3% slučajeva sudjeluju u 
aktivnostima koje mreža organizira češće od 2 do 3 puta godišnje. 

4.0 Zaključci i preporuke za 
daljni rad i djelovanje 


Ovo istraživanje može predstavljati početak u daljnjim, prijeko 
potrebnim nastojanjima da se prikupe i na primjeren način obrade 
temeljni podaci o stanju, rezultatima i uvjetima kulturne produkcije u 
Hrvatskoj. Kako je več dobro poznato, hrvatski kulturni sustav, tj. in- 
stitucionalni okvir koji ga temeljno odreduje, treba doživjeti struktur- 
nu transformaciju kako bi mogao pratiti nove dinamike, pa i na rele- 
vantan način prepoznati postignuča i potencijale nezavisne kulture. 
Kako bi ukupna kulturna produkcija u Hrvatskoj mogla napredovati, 
potrebno je unaprijediti sustav na način da se kreiraju dugoročne, 
održive i operativne strategije njegova razvoja, kako na nacio- 
nalnoj, tako i na lokalnim razinama. Nužni preduvjet za to svakako su 
empirijska i dubinska istraživanja, koja če jasno opisati trenutno 
stanje, ukazati na ključne probleme i potrebe, na mjesta potencijala 
kulturnog razvitka i sl. Tek na temelju njih mogu se kreirati razvojne 
strategije, zacrtavati ciljevi, odredivati prioriteti, ali i uspostaviti eva- 
luacijski kriteriji i pokazatelji uspješnosti. 


Tragom rezultata ovog istraživanja mogu se istaknuti 
sljedeče preporuke za daljnje istraživačke i razvojne 
djelatnosti: 

1. Nastaviti pračenje promjena u nezavisnom kulturnom sektoru kroz 
empirijska istraživanja, kako pojedinih karakterističnih skupina, 
tako i cjelokupne scene; 

2. Nastojati provesti istraživanje na reprezentativnom uzorku ili što 
večem broju organizacija nezavisnog kulturnog sektora; 


3. U istraživanjima nastojati obuhvatiti i neformalne grupe umjetni- 
ka, kao i pojedinačne aktere; 


4. Hitno početi stvarati baze podataka na lokalnoj i nacionalnoj razini 
koje bi bile javno dostupne; 

5. Razvijati organizacijsku kulturu i kapacitete organizacija okuplje- 
nih oko mreže Clubture; 


6. Poboljšati dostupnost prostornih resursa kroz razvijanje boljih 
mehanizama i institucionalnih modela korištenja prostora u 
vlasništvu lokalne uprave; 

7. Poticati partnerske projekte i, posebice, dugoročno orijentirane 
suradničke projekte i programe; 

8. Omogučiti i poticati dugoročno strateško planiranje, kako na razini 
kulturnog sustava općenito, tako i u samim organizacijama; 

9. Ostvariti uvjete i osigurati financijske i druge instrumente koji će 
omogućiti dugoročno (barem trogodišnje) planiranje programskog 
i organizacijskog razvoja; 

10. Poticati relativno slabo razvijenu međunarodnu suradnju, a osobito 
u regionalnom okružju. 

